Eden Michael Hazard (basa Prancis: [edɛn azaʁ]; lair 7 Januari 1991) ya iku juru main bal-balan profésional saka Bèlgi kang main minangka juru main sayap utawa gelandang nyerang kanggo klub Spanyol Real Madrid lan dadi kapten tim nasional Bèlgi. Hazard dianggep minangka salah siji juru main paling apik ing donya, Hazard dikenal kanthi kreativitas, kacepetan, dribbling lan passing. Hazard iku putra saka loro mantan juru main bal-balan lan miwiti kariré ing Bèlgi main kanggo klub pemuda lokal. Ing taun 2005, dhèwèké pindhah menyang Prancis ing ngendi dhèwèké miwiti karir senior, gabung karo klub Ligue 1 Lille. Hazard ngentèkaké rong taun ing akademi klub lan, ing umur 16, debut profesional ing November 2007.
Michael Eden Hazard